《诗送赵承之秘监鼎臣安抚邓州三首 其三》
宋代·程俱

潭潭内史府，侃侃东西录。当年得一士，众视惊刮目。

何殊致洪造，初不羡博育。林侯忽东归，怀宝媚幽独。

赵侯小腾骞，文采冠群玉。要之进退间，了不异兰菊。

因公怀若人，皎皎叹空谷。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。